**ג'פרי "ג'יי. סי." מקדונלד צ'נדור** (באנגלית: **Jeffrey McDonald "J. C." Chandor**; נולד ב-24 בנובמבר 1973) הוא תסריטאי ובמאי קולנוע אמריקאי. כתב וביים את הסרטים "התמוטטות", "הכל אבוד", "שנה קשוחה מאוד" ו"משולש הגבולות".

חייו
----

צ'נדור נולד וגדל בניו ג'רזי ובלונדון, אביו היה בנקאי השקעות בחברת מריל לינץ' ואמו יועצת אמנות. ב-1996 סיים תואר ראשון בלימודי תרבות וקולנוע במכללת ווסטר באוהיו, תואר שבנה בעצמו הוא למד הפקת קולנוע באוניברסיטת ניו יורק. עבד בצילום פרסומות טלוויזיה וסרטים דוקומנטריים, בהם סדרה בת שישה חלקים המתעדת הופעות של הזמרים סטינג, אלטון ג'ון, רד הוט צ'ילי פפרז. כמו כן עבד כמתווך נדל"ן ובחברת אנרגיית רוח. ב-2004 כתב, הפיק וביים את הסרט הקצר Despacito. 

הוא כתב וביים את הסרט "התמוטטות" שיצא ב-2011. הסרט עוסק בעובדים בבנק השקעות במהלך המשבר הכלכלי העולמי. בסרט הופיעו שחקנים מנוסים בהם קווין ספייסי, ג'רמי איירונס, פול בטאני, דמי מור, סיימון בייקר, פן בדג'לי, מרי מקדונל, סטנלי טוצ'י וזאכרי קווינטו. הסרט התאפיין בכך שהתנהל בעיקר באמצעות שיחות בין גיבוריו. צ'נדור היה מועמד לפרס אוסקר לתסריט המקורי הטוב ביותר וזכה בפרסים לסרט הבכורה הטוב ביותר מטעם איגוד מבקרי הקולנוע ואינדפנדנט ספיריט. 

סרטו הבא שכתב וביים, "הכל אבוד", היה שונה בתכלית. הסרט שיצא ב-2013 בכיכובו של רוברט רדפורד, כלל רק שחקן אחד וכלל לא הכיל דיאלוגים. הסרט זכה לשבחים, היה מועמד לפרס אינדפנדנט ספיריט לסרט הטוב ביותר וצ'נדור היה מועמד לפרס הבמאי הטוב ביותר. 

ב-2014 יצא סרטו השלישי שכתב וביים, "שנה קשוחה מאוד", סרט פשע בכיכובם של אוסקר אייזק וג'סיקה צ'סטיין. הסרט זכה בפרס איגוד מבקרי הקולנוע. 

בשנת 2018 הפיק את הסרט "הבריטים באים" שביים וכתב ג'יימס אוקלי ומככבים בו אומה תורמן, טים רות' וסופיה ורגרה. 

הוא החל לכתוב ולביים סרט העוסק בשעות האחרונות של עובדי אסדת הקידוח Deepwater Horizon לפני שקיעתה במצולות, אך עזב את ההפקה בטרם הושלמה.

ב-2019 ייצא לאקרנים סרט הפשע "משולש הגבולות" שבבימויו, שיופץ בשיתוף פעולה עם נטפליקס.

בשנת 2023 עתיד לצאת סרטו "קרייבן הצייד"; סרט גיבורי על המבוסס על דמות באותו שם מבית מארוול קומיקס.

קישורים חיצוניים
----------------

* ג'יי. סי. צ'נדור, במסד הנתונים הקולנועיים IMDb (באנגלית)
* ג'יי. סי. צ'נדור, באתר "אידיבי", מאגר הידע העברי לקולנוע ישראלי ועולמי
* ג'יי. סי. צ'נדור, באתר AllMovie (באנגלית)
* ג'יי. סי. צ'נדור, באתר Box Office Mojo (באנגלית)
* ג'יי. סי. צ'נדור, במסד הנתונים הקולנועיים KinoPoisk (ברוסית)
* Another Movie Means Another Crisis, הניו יורק טיימס, 30 באוקטובר 2014
* J.C. Chandor באתר פרס אינדפנדנט ספיריט
* שירית גל, "למוח שלי יש יכולות של גיבור על", באתר ynet, 24 במרץ 2015

הערות שוליים
------------

1. ↑  J.C. Chandor '96
2. ↑  אורי קליין, התמוטטות: מצמרר ואפקטיבי, באתר הארץ, 27 בינואר 2012
3. ↑  Peter Berg In Talks To Replace JC Chandor On ‘Deepwater Horizon’ – Update, אתר deadline.com‏ 30 בינואר 2015

|  |  |  |
| --- | --- | --- |
| **הקודם**:**–** | **פרסי האקדמיה האוסטרלית לאמנויות הקולנוע והטלוויזיה – התסריט הטוב ביותר**  **2012: ג'יי. סי. צ'נדור – *התמוטטות* / ג'ורג' קלוני, גרנט הסלוב ובו ווילימון – *משחקי שלטון***  | **הבא**:**2013: קוונטין טרנטינו – *ג'אנגו ללא מעצורים*** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007581122705171
* BNE: XX5198484
* BnF: cb16770754h (data)
* GND: 102016221X
* ISNI: 0000 0003 6103 3001
* LCCN: no2011192271
* NKC: xx0161954
* NLK: KAC201521452
* NLP: a0000002877599
* NTA: 339651628
* SUDOC: 164790403
* VIAF: 221229053
* WorldCat: lccn-no2011192271

 |